versekering – Orania.Biz
All Listings in versekering
076 496 2808
ALGEMENE DIENSTEFINANSIËLE DIENSTEPERSOONLIKE DIENSTEPROFESSIONELE DIENSTE Zwane se pleidooi aan wit Suid-Afrikaners | Netwerk24
Deur Elvira Wood 18 Augustus 2017 09:51
Mosebenzi Zwane, minister van minerale bronne.Foto: Elvira Wood
Daar sal nie stabiliteit in Suid-Afrika wees voordat álle Suid-Afrikaners in die ekonomie ingesluit is nie.
“Dit is ons almal se plig, nie net die regering s’n nie, nie net swart mense s’n nie, maar ook ons wit landgenote s’n, dat ons saamwerk en vrede in ons land verseker.
“Ons moet almal in die oggend kan opstaan en iets hê om te kan doen,” sê Mosebenzi Zwane, minister van minerale bronne.
Zwane was Vrydagoggend die hoofspreker by die Black Business Council se gesprek Vrydag by die Houghton-buiteklub in Johannesburg oor radikale ekonomiese transformasie.
Hy het die grootste deel van sy toespraak aan die nuutste weergawe van die Mynbouhandves gewy.
Zwane sê die doelwitte en skedules wat daarin uiteengesit word, is “realisties en bereikbaar”.
“Die Wet op die Ontwikkeling van Minerale en Petroleumhulpbronne (MPRDA) en spesifiek art. 100 daarvan wat die Mynbouhandves is, word op die mynbousektor toegepas om volhoubare groei, ontwikkeling en transformasie in die sektor, wat ’n belangrike bydrae tot die ekonomie lewer, te bewerk,” sê hy.
Hy sê hy is van orals “gelukgewens” met die nuwe handves, wat op 15 Junie in die Staatskoerant gepubliseer is.
Volgens hom is daar “net een party” wat ongelukkig is daaroor. Hy het vlugtig verwys dat die howe uitsluitsel daaroor sal gee.
Ons moet almal in die oggend kan opstaan en iets hê om te kan doen.
Mosebenzi Zwane, minister van minerale bronne
Hy het verwys na die Kamer van Mynwese se aansoek by die hooggeregshof in Pretoria om ’n dringende interdik teen die toepassing van die beleid te bekom. Die kamer verteenwoordig nie een party nie, maar al die grootste mynmaatskappye in die land.
Zwane het sedertdien ingestem om nie die beleid soos uiteengesit tot verdere kennisgewing van toepassing te maak nie. Albei partye het reeds dokumente by die hof ingedien.
Volgens Zwane is daar mense wat reken die vereiste dat minstens 30% van mynmaatskappye aan
swart ekonomiese bemagtiging (SEB) toegeken word, te min is.
“Baie het gevra hoekom dit nie eerder 50% of selfs meer kon wees nie,” sê hy.
Zwane het die vereistes van die nuwe weergawe van die handves geregverdig deur te sê mynmaatskappye het tot dusver die neiging gehad om belange wat nie sentraal in die mynbousektor staan nie, aan hul SEB-vennote toe te staan terwyl hulle self beheer oor die werklike mynbou-aktiwiteite hou.
Hy sê verder die mynbousektor het swart mense tot dusver net as “goedkoop arbeid” beskou.
Die minister het op 7 Augustus in dokumente wat by die hof ingedien is, gesê die doel van die handves is om ’n “gerieflike en buigsame meganisme” te wees om die MPRDA-doelwitte te bereik.
Meer oor: Bbc | Black Business Council | Mosebenzi Zwane | Ongelykheid | Minister Van Minerale Bronne | Radikale Ekonomiese Transformasie | Ekonomie | Mynbou | Mynbouhandves
‘Wit SA, aanvaar transformasie’
Ekonomie ‘in ’n paar wittes se hande’ - Jeff Radebe
Phosa: ‘Stop korrupte politici, sakelui in tronk’